औद्योगिक क्षेत्र जाने वाला कट बंद
कार्यालय संवाददाता| शाहपुरा
जयपुर-दिल्लीराष्ट्रीय राजमार्ग संख्या 8 पर प्रशासन ने सड़क पर बने हुए सभी कटों को सीमेंट के बेरिकेड्स लगाकर बंद कर दिए गए। शहर के औद्योगिक क्षेत्र में जाने वाले कट को भी बंद कर देने से फैक्ट्रियों में माल लेकर आने वाले वाहनों को पांच किलोमीटर का चक्कर लगाकर औद्योगिक क्षेत्र में आना पड़ रहा है। इस परेशानी को लेकर शुक्रवार को शाहपुरा औद्याेगिक संघ के अध्यक्ष लक्ष्मणसिंह यादव के नेतृत्व में पदाधिकारियों ने एसडीएम रवि विजय से मिलकर अवगत कराया।
औद्योगिक संघ के अध्यक्ष लक्ष्मणसिंह यादव, शुभनारायण दूबे, सुभाष गोयल, कमल कुमावत, कैलाश खंडेलवाल, नंदाराम जाट, मोहन माेदी आदि ने बताया कि औद्योगिक क्षेत्र में जाने के लिए हाइवे निर्माण के समय बड़ा कट छोड़ा गया था जिसको को बंद कर दिया गया। इससे औद्योगिक क्षेत्र में जाने वाले वाहन चालकों एवं अन्य लोगों को परेशानी उठानी पड़ रही है। फैक्ट्री मालिक गंगाराम कुमावत, रमेश मीणा, संदीप, कमल शर्मा ने बताया कि उक्त कट को बंद कर देने से करीब सैकड़ों की संख्या में की ढुलाई करने वाले छोटे बड़े वाहन प्रभावित हो रहे है। फैक्ट्रियों से माल ले जाने एवं लाने वाले वाहनों को पांच किलोमीटर दूर अलवर तिराहे पर जाकर वापस घूमकर आना पड़ रहा है। इससे वाहन चालकों को खासी परेशानी हो रही है। साथ ही दुपहिया वाहन चालकों को भी चक्कर काटना पड़ रहा है। फैक्ट्रियों में उद्योग धंधा प्रभावित हो रहा है। ऐसे में औद्योगिक क्षेत्र की परेशानी को देखते हुए कट को वापस खुलवाने की मांग की। एसडीएम रवि विजय ने एनएचआई के अधिकारियों से बातचीत कर उचित कार्रवाई का आश्वासन दिया।
धोखाधड़ी करने के आरोपी को तीन साल का कारावास
विराटनगर.न्यायिकमजिस्ट्रेट विकास कुमार स्वामी ने धोखाधड़ी के एक मामले में आरोपी को तीन साल का कठोर कारावास एवं 10 हजार के अर्थदंड का फैसला सुनाया। सहायक अभियोजन अधिकारी मनोज भागवत ने बताया कि मैड़ के तालवा बिहाजर रोड स्थित भूमि को लीलूसिंह अन्य ने एक से अधिक लोगों को बेचान कर दिया था। इसको लेकर परिवाद भी दायर हुआ। मामले की सुनवाई करते हुए न्यायिक मजिस्ट्रेट विकास कुमार स्वामी ने आरोपी मैड़ निवासी लीलूसिंह पुत्र बच्चनसिंह राजपूत को दोषी मानते हुए तीन साल का कठोर कारावास एवं 10 हजार के आर्थिक दंड का फैसला सुनाया। अर्थदंड की अदायगी नहीं करने पर आरोपी को अतिरिक्त एक माह का कारावास भुगतना पड़ेगा।
hin_Deva npi_Deva hin_Deva hin_Deva hin_Deva hin_Deva